ועדת העלייה, הקליטה והתפוצות, כנסת 25, פרוטוקול מספר 121, 2024-01-02 00:00

עודד פורר: שלום לכולם, היום ה-2 בינואר 2024, כ"א בטבת תשפ"ד

עודד פורר:  נושא הדיון הוא העלאתם של בני המנשה

עודד פורר:  וכמובן שגם אני ביקשתי לנסות לבדוק את האופציה פה לגבי אפשרויות תעסוקתיות כבר לטובת המיזם הזה

עודד פורר:       אבל, לפני שנפתח את הישיבה בנושא הדיון, אני רוצה לומר ולציין את צבי זמיר זכרונו לברכה, שהיה ראש המוסד, שהלך לעולמו בגיל 98

עודד פורר:  כיהן בשורה של תפקידים בכירים בצה"ל, היה מפקד פיקוד דרום

עודד פורר:  וכמובן, כהונתו כראש המוסד, אני חושב שהוא אחד מראשי המוסד המוכרים ביותר נוכח מלחמת יום הכיפורים

עודד פורר:  אבל, כראש מוסד הוא לקח חלק גם במבצע 'זעם האל' לחיסול ראשי ארגון ספטמבר השחור, לאחר טווח הספורטאים באולימפיאדת מינכן

עודד פורר:  אני חושב שזה מבצע שראוי שממשלת ישראל ילמדו אותו היום

עודד פורר:       אני חושב שיש מספיק יעדים שיכולים להציב לעצמם בממשלה בדומה ליעדים שהציבה אז הממשלה אחרי הטווח במינכן

עודד פורר:  הוא, כמובן, לקח חלק במבצע 'אביב נעורים', שבו כוחות מסיירת מנכ"ל, חטיבת צנחנים ושייטת 13 פעלו יחד עם המוסד כנגד מטרות אש"ף ופת"ח בבירות ובצידון

עודד פורר:  ובכלל, איש שביטחון ישראל היה שזור בקורות חייו

עודד פורר:  אני לא אכנס לוויכוח שהיה לו אז עם ראש אמ"ן דאז, אלי זעירא, על פתיחת מלחמת יום הכיפורים

עודד פורר:  אבל, בוודאי שהיה לו חלק משמעותי גם בניהול המלחמה, ובחלק שהוא לקח בסיוע לראש הממשלה דאז, גולדה, להפוך את מלחמת יום הכיפורים – מלחמה שנפתחה במחדל גדול מאוד – למלחמה שהסתיימה, בסופו של יום, בהישג ובניצחון ברור של כוחותינו בכל הגזרות

עודד פורר:  יהי זכרו ברוך

עודד פורר:  ראוי שנזכיר אותו ונזכור אותו גם כאן

עודד פורר:       מכאן נעבור לנושא הישיבה

עודד פורר:  אני, אגב, קיבלתי כל מיני פניות על שם הדיון, כי דיברנו לגבי שילוב העולים בחקלאות

עודד פורר:  אני חייב לומר שאני לא רואה בזה הסללה, להיפך – אני רואה בזה הבטחה

עודד פורר:  ואני, גם כמי שכיהן כשר החקלאות – אני חושב שהחקלאות יש לה עתיד כקטר כלכלי במדינת ישראל, במידה ויעשו את הדברים הנכונים שקשורים להשקעה בחקלאות חדשנית, בהגברת יכולות ייצור

עודד פורר:  יש לנו פה עוד הרבה מאוד מה לעשות ויש, אני חושב, גם הזדמנות היום לחדש מערכים שלמים ברחבי ישראל

עודד פורר:  בתוך כך, אני חושב שכמי שעסק לא פעם ולא פעמיים בעלייה ובעלייתם של קבוצות למדינת ישראל מקהילות כאלה ואחרות, אנחנו יודעים שיש שלושה פרמטרים קריטיים לגבי הצלחה של עלייה; זה שפה, זה דיור ותעסוקה

עודד פורר:       אלה שלושת הדברים, שאם אנחנו יודעים לפתור את שלושת הנקודות האלה, מי שפתרו לו את שלושת הנקודות האלה – הקליטה שלו פה תהיה קליטה מיטבית

עודד פורר:  על זה אין ספק

עודד פורר:  ולכן, גם בזה התעסקנו לא פעם ולא פעמיים בדיוני הוועדה

עודד פורר:  החל מהדיונים שלנו על האולפנים, עבור בדיונים שלנו ובהקמת ועדת משנה לנושא הדיור, ועד לנושא התעסוקה, שבו, אני חושב שיש הרבה מאוד חסמים בתעסוקה שאפשר להסיר אותם

עודד פורר:  יחד עם זאת, אני חושב שיש פה היום גם הזדמנות

עודד פורר:  יש מחסור עצום בידיים עובדות במדינת ישראל

עודד פורר:  יש אפשרויות רבות לפתח מגוון רחב של תחומים, שגם יעזרו לקליטה שהיא גם קליטה ביישובים

עודד פורר:  תכף נדבר על "בית ראשון במולדת", שזה פרויקט ידוע שיש לתנועה הקיבוצית, שקלט יפה מאוד עלייה מכל קצות תבל

עודד פורר:      אבל, לפני כן, ניגע ספציפית רגע בעליית קהילת בני המנשה

עודד פורר:  אנחנו קיימנו דיון ב-28 ביוני כאן על סוגיית קליטת בני המנשה ועל הסכנה שנמצאים בה הממתינים לעלייה ארצה, בשל הפרעות שהיו בצפון מזרח הודו, באזור מיזוראם, כ-600 איש שממתינים שם

עודד פורר:  ובאזור מניפור ממתינים כ-4,000 מבני הקהילה

עודד פורר:  אין שאלה בכלל, וזה לא נתון לדיון, לגבי הצורך בהעלאתם למדינת ישראל כמה שיותר מהר, נקודה

עודד פורר:  ללא תנאים, ללא תנאי, ללא שום התניה

עודד פורר:  אני חושב שזה סכסוך שבו אנחנו רואים קהילה, שבני הקהילה הם, כמובן, לא חלק ממנו, אבל הופכים להיות והפכו להיות נרדפים בגלל יהדותם, בגלל העובדה שהם שומרי מסורת, ונתפסים ככאלה שצריך לאיים עליהם

עודד פורר:  יש עוד קהילות כאלה, לצערי, בכמה אזורים

עודד פורר:  מדינת ישראל נמנעת מהעלאתם

עודד פורר:      אני חושב שזו טעות, אני חושב שזה עוול, ואני חושב שצריך לתקן את זה

עודד פורר:  ביקשנו אז, לפני חצי שנה, לקדם החלטת ממשלה דחופה ומהירה להעלאתם המיידית של בני המנשה

עודד פורר:  אף אחד מהשרים ששלחתי להם את המכתב – ואני אומר את זה פה לפרוטוקול – לא טרח אפילו לענות למכתב

עודד פורר:  והעובדה שקבוצה של למעלה מ-4,000, קרוב ל-5,000 איש, שרואים את עצמם כיהודים, חיים כיהודים, מתנהלים כיהודים, ומדינת ישראל מפנה להם עורף – בעיניי זו בושה גדולה

עודד פורר:  אז אני מוצא את עצמי בכמה וכמה דיונים מתבייש פה

עודד פורר:  זה אחד מהם

עודד פורר:  מתבייש כישראלי

עודד פורר:       ופה, הכדור נמצא אצלכם, משרד העלייה והקליטה

עודד פורר:  במהלך עשר השנים האחרונות עלו כ-4,121 עולים מבני שבט המנשה

עודד פורר:  מתוכם 1,400 בחמש השנים האחרונות

עודד פורר:  1,000 מתוכם שמתגוררים בישראל מוכרים בשירותי הרווחה

עודד פורר:  וזאת קהילה שסובלת מקשיי קליטה בחלק מהרשויות

עודד פורר:  אני חושב שפה מעטפת הקליטה שניתנה לא הייתה נכונה וגם לא הובילה לשילוב של הקהילה

עודד פורר:  ובזה, גם פה, מדינת ישראל צריכה להכות על חטא

עודד פורר:  בדיון הקודם עלו גם אלטרנטיבות, אלטרנטיבות תעסוקתיות, כדי גם לסייע לבני הקהילה כאן וגם לפתוח את זה לעלייה נוספת

עודד פורר:      לצערי, בחצי השנה שעברה מאז הדיון הקודם, למיטב ידיעתי – אולי המשנה למנכ"ל יתקן אותי – לא קודמה החלטת ממשלה להעלאתם של בני המנשה או החלטת ממשלה לקליטתם המיטבית בארץ

עודד פורר:  אני לא ראיתי טיוטה של החלטה כזו, ואני אשמח לראות כזו, שהופצה במשרדי הממשלה, ואז אפשר להתחיל להגיד "זה מתנגד, לזה קשה קצת, לזה יש בעיה"

עודד פורר:  עכשיו אנחנו נמצאים בסיטואציה שבה, אני חושב שיש פה מחויבות של מדינת ישראל להעלות את הקהילה, נקודה

עודד פורר:  זה דבר אחד

עודד פורר:  אין שאלה בעניין הזה

עודד פורר:  דבר שני, לפחות משיחות שאני קיימתי עם יישובים, ויש פה גם נציג של מועצה אזורית רמת נגב, של המועצות האזוריות שאומרות "אנחנו מוכנים לייצר פה מנגנון של קליטה"

עודד פורר:       גם קליטה קהילתית כדי לאפשר להם לעבור את הגיור ולקבל בעצם את האופציה להיות שם

עודד פורר:  וגם, אם יסכימו וירצו, מי שירצה בכך, לרכוש מקצוע, יש אפשרות גם לרכוש מקצוע ולעבוד החל מהיום הראשון

עודד פורר:  ופה אני חושב שזאת אמירה שחשוב לדון עליה, חשוב לבחון אותה

עודד פורר:  מעמותת בני מנשה הועברו לוועדה הנתונים הבאים; סך הכל כ-5,500 נפש

עודד פורר:  רגע, זה בחו"ל שנמצאים? זה בישראל

עודד פורר:  הבנתי

עודד פורר:  אז הנתונים האלה, יש לנו את החלוקה

עודד פורר:  אנחנו מדברים על כ-2,400 מתחת לגיל 18, כ-2,700 שנמצאים בגילאי עבודה – 19 עד 60

עודד פורר:  אלה הדברים

עודד פורר:  אם מישהו מחברי הכנסת רוצה להתייחס לפני שאני נותן למשרד העלייה והקליטה

עודד פורר:  פנינה, את רוצה?     

פנינה תמנו: משהו בקצרה, ובהמשך כמובן שאנחנו גם נגיב

פנינה תמנו:  תודה, אדוני יושב-הראש, על הדיון החשוב הזה

פנינה תמנו:  אני אומר בצער על כך שמצד אחד אמרת שאין ספק שיש מחויבות של מדינת ישראל להעלאתם – אני אגיד לך שיש ספק

פנינה תמנו:  התחושה היא שיש פה גרירת רגליים

פנינה תמנו:  אולי אין ספק בחובה שיש עלינו להעלות אותם

עודד פורר: לנו אין ספק בתפיסה שיש מחויבות כזו

פנינה תמנו: נכון

עודד פורר: לממשלה יש

פנינה תמנו: נכון

פנינה תמנו:  אתה מספר על כך שאף שר לא ענה – אולי זה מלמד אותנו, ולו משהו קטן, על ההתייחסות לשבט בני המנשה

פנינה תמנו:  אנחנו מדברים פה על קהילה שאין לה לובי

פנינה תמנו:  אין לה לובי חזק

פנינה תמנו:  והחובה של כולנו, בטח כנבחרי ציבור, זה להיות הלובי שלהם

פנינה תמנו:  אנחנו לא יכולים להמשיך להתנהל בצורה כזאת שנבחרי ציבור, ששרים, מקדמים מגזרים או קבוצות לחץ חזקות – אין דבר כזה

פנינה תמנו:  ואני חושבת שהייתה כאן ישיבה אחת שהייתה גם משמעותית, אני ציפיתי שמאז תהיה התקדמות – אין התקדמות

פנינה תמנו:  בני המנשה, אני אומרת לכם, יש בתוכם רבים שגם פונו מבתיהם, ואני רוצה גם לומר מילה לסוכנות היהודית שגייסו כספים

פנינה תמנו:  גם איציק שמולי, כמנכ"ל פדרציית ניו יורק

פנינה תמנו:  אבל, זה באמת טיפה בים

פנינה תמנו:  אנחנו מפקירים אותם

פנינה תמנו:  אנחנו לא דואגים לכל צרכיהם

פנינה תמנו:      מה צריך עוד לקרות? יש לנו כבר ידע מצטבר

פנינה תמנו:  מדינת ישראל קיימת כבר למעלה מ-75 שנה

פנינה תמנו:  ומה? מה אנחנו חושבים? שהם יסתדרו מאליו? אנחנו זורקים אותם

פנינה תמנו:  אני אומרת לכם אמיתי – הרבה פעמים אנחנו זורקים אותם לתוך המים הישראליים והאווירה הישראלית, שאנחנו כולנו אוהבים אותה, בטח בימים האלה כולנו עם אחד חזק, מאוחד – אבל, אני מטילה בזה ספק

פנינה תמנו:  כי התחושה היא שבני ובנות המנשה, אם אנחנו לא נרים פה תוכנית אמיתית, רצינית, שנותנת מעטפת, מגיל הרך עד הגיל השלישי – אנחנו פשוט גוזרים עליהם יום-יום של הישרדות

פנינה תמנו:  יום-יום של הישרדות

פנינה תמנו:  ואני מאוד מקווה, אדוני יושב-ראש הוועדה, אם הממשלה לא רוצה לעשות את זה, אנחנו נעשה את זה דרך הכנסת

פנינה תמנו:  אין מה לעשות

פנינה תמנו:  אתם תגישו תוכניות

פנינה תמנו:      עכשיו, זה טוב ויפה להביא החלטות ממשלה, כמו להקים ועדה, אבל לפעמים זה ועדות מסמוס

פנינה תמנו:  לא צריך הרבה

פנינה תמנו:  לא צריך הרבה

פנינה תמנו:  קחו תוכניות, למשל, אמרתי את זה בעבר, של יוצאי אתיופיה

פנינה תמנו:  יש תוכניות של עולים אחרים

עודד פורר: גם אי אפשר להתעלם מקהילה שנמצאת שם

פנינה תמנו: ולהביא אותם, 5,000 איש, אני אומרת לכם כמי שביצעה את העלייה לכל מי שהיה מאושר, היה לדעתי 850, תקן אותי אם אני טועה, צבי, או קצת יותר – זה לא הרבה כסף

פנינה תמנו:  זה, לדעתי, היה עשרה מיליון שקלים

פנינה תמנו:  אז אני מבקשת לפעול

פנינה תמנו:  אנחנו נשאל ונשמע מה מתכוונים לעשות איתם

פנינה תמנו:  נמצא כאן המשנה למנכ"ל, שאני בטוחה שכנות הכוונות שלך, הן במקום, אבל עם כוונות טובות אנחנו לא מרוויחים שום דבר

פנינה תמנו:  אנחנו צריכים מעשים

פנינה תמנו:  מעשים

עודד פורר: אני רק אומר לגבי המשפט האחרון – זה לא שאלה של כסף

עודד פורר:  ואנחנו לא נמדוד את הציונות ואת הערך של העלייה למדינת ישראל בכמה זה עולה לנו

עודד פורר:  עלייה למדינת ישראל היא חובה ציונית, חובה ערכית

עודד פורר:  על זה קמה המדינה

עודד פורר:  זה הבסיס

פנינה תמנו: ואני מקווה שיש פה את ביטוח לאומי גם, או את הרווחה

עודד פורר: תכף נשמע את כולם

עודד פורר:  בבקשה, משה

משה פסל: טוב, אז שלום לכולם

משה פסל:  אני שומע ואני בקשר, ואני גם מסכים עם רובם המוחלט של הדברים

משה פסל:  וגם עליהם דיברנו בעבר, ואין עליהם מחלוקת בהקשר הזה

משה פסל:  דיברנו על זה שאנחנו יוצאים לדרך על ועדה בין-משרדית – הוועדה אכן יצאה

משה פסל:  הוועדה נפגשה פעמיים

משה פסל:  היא תיפגש שוב בשבוע הבא בשלישי בעיר טבריה

משה פסל:  כל משרדי הממשלה שותפים

משה פסל:  אנחנו עסוקים בזה

עודד פורר: מה המשימה של הוועדה הבין-משרדית?     

משה פסל: המשימה המאוד-מאוד ברורה של הוועדה הבין-משרדית היא להוציא החלטה, נייר מסודר, שתביא להחלטת ממשלה לשיפור קליטתם של בני מנשה

משה פסל:  קיימים כבר אלה שנמצאים כאן בארץ, אז לשפר באופן דרמטי את השוואת התנאים שלהם, בטח ליוצאי אתיופיה, וגם לתת להם דגשים ספציפיים שמתאימים לקהילה הזו, עם המיוחדות שלה

משה פסל:  ואנחנו גם מכירים אותה, ומן הסתם - - -     

עודד פורר: ומה לגבי ה-5,000 שנמצאים שם?     

פנינה תמנו: גם החלטת הממשלה עברה לפני חצי שנה, אז איך נפגשתם רק פעמיים?     

משה פסל: רגע, זה נכון, אבל הייתה מלחמה

משה פסל:  כולנו היינו בשלושה חודשי מלחמה, היינו עסוקים במלחמה

פנינה תמנו: אתם לא מתפעלים את המלחמה, ואני אומרת לך שרבים מבני המנשה מפונים ואתם צריכים לשבת יום-יום במשך חודש וחצי-חודשיים ולסיים את העבודה

פנינה תמנו:  אני לא מבינה את זה שבחצי שנה נפגשים רק פעמיים

רחל לשם: רבים מהם נלחמים בעזה

פנינה תמנו: נכון

פנינה תמנו:  אין

פנינה תמנו:  זה לא תשובה

פנינה תמנו:  להיפגש פעמיים בחצי שנה, בעיניי, זה למסמס את העבודה

פנינה תמנו:  החלטת ממשלה, אתה צריך לצאת מפה עם החלטה של הוועדה שהחלטת ממשלה תוגש בחודש הקרוב

פנינה תמנו:  למי אתם מגלגלים את זה?     

משה פסל: אז אני בכל זאת רוצה להשלים

משה פסל:  אנחנו לא חצי שנה, אנחנו מדברים על ארבעה חודשים

משה פסל:  בחודש הראשון - - -     

פנינה תמנו: זה היינו הך

משה פסל: לא, זה לא היינו הך

משה פסל:  זה משמעותי

פנינה תמנו: ארבעה חודשים – פעמיים?     

משה פסל: שלושה חודשי מלחמה, אני חושב - - -     

פנינה תמנו: אדון פינס, להיפגש פעמיים בארבעה חודשים זה בעיה

משה פסל: שנייה, אני בכל זאת רוצה להשלים

משה פסל:  אנחנו, בשלושה חודשי מלחמה, היינו עסוקים מאוד ועדיין עסוקים גם בתפעול של קהילת בני מנשה שנמצאת בטבריה, זו שנמצאת בירושלים

משה פסל:  אני חושב שאם תעשי סיור בתוך בתי המלונות ותשאלי מי ביקר אותם ומי דאג להם בחודשים האלה מכל משרדי הממשלה, אני לוקח את זה בפער

משה פסל:  אני, ברמה אישית, ביקרתי

משה פסל:  הצוותים שלנו ביקרו, אנשי המקצוע שלנו ביקרו

עודד פורר: בואו, לעניין הפנייה שלנו

משה פסל: לא, רגע, אני עונה, זה חשוב

משה פסל:  כי בסוף אני לא רוצה שתצא מפה איזושהי תחושה כאילו מישהו ישן שלושה חודשים

משה פסל:  ממש לא

משה פסל:  ביקרנו אותם גם בעיר טבריה, גם בקריית שמונה

עודד פורר: אוקיי

משה פסל: בסדר? טיפלנו בהם, אנחנו מטפלים בהם

עודד פורר: לעניין הדיון

משה פסל: נתנו להם מעבר למה שהנוהל מאפשר

משה פסל:  חרגנו מהנוהל

משה פסל:  הבאנו גם מחשבים נוספים, טיפלנו במוסדות החינוך יחד עם משרד החינוך

משה פסל:  טירה לא פה, אבל גם לזכותה

משה פסל:  עשינו המון-המון פעולות גם בהקשר של הקהילה הזו

משה פסל:  גם היום וגם בימים אלה

משה פסל:  ולא בכדי בחרנו לנהל את הוועדה בשבוע הבא בעיר טבריה

משה פסל:  גם כדי לפגוש את המפונים שנמצאים במלונות שם וגם לפגוש את הקהילה במקום שהיא נמצאת בה, יחד עם הוועדה

משה פסל:  אנחנו נגיע גם לאזורי תעסוקה

משה פסל:  הם יפגעו אותם גם שם

משה פסל:  ושם אנחנו נגיע בהחלט למסקנות שאנחנו רוצים להגיע אליהן

משה פסל:  הכנו תוכנית מקיפה ורחבה בנושא של קליטה

משה פסל:       חלקים מהם כבר ביצענו, בסדר? אגרות חינוך של ילדים כבר הרחבנו באופן משמעותי

משה פסל:  פטור מתשלום שכר לימוד התאמנו באופן מלא בפנימיות כולן, כולל כפר הנוער, כולל הישיבות והאולפנות – הם בפטור מלא כמו יוצאי אתיופיה

משה פסל:  אז גם את זה ביצענו

משה פסל:  נקודות זכות לכל תלמידים ותלמידות שלומדים במכינות ובישיבות הסדר, גם ביצענו, בתקציב 2024

משה פסל:  בהחלט בפן הקהילתי זה נותן מענים, כי בסוף האוכלוסיות האלה מסתובבות באזורים האלו

משה פסל:  עשינו המון-המון פעולות כדי לשפר באופן משמעותי ודרמטי, ונמשיך לעשות

משה פסל:  זה לא מספיק

משה פסל:       הרחבנו גם את הנוהל שקשור ליתומים

משה פסל:  גם בהקשר הזה – בהתאמה מלאה לבני מנשה

משה פסל:  השוואה ליוצאי אתיופיה בהקשר של שירות צבאי, וגם הרחבנו את זה לשירות הלאומי, שלא היה - - -     

פנינה תמנו: מה עם הדיור? מה עם הסיוע בדיור?     

משה פסל: אז גם בדיור אנחנו עובדים

משה פסל:  אנחנו בתוך זה

פנינה תמנו: לא, לא, לא

משה פסל: אין לי תשובה

משה פסל:  לא, פנינה

משה פסל:  אין לי תשובה לכל נושא

משה פסל:  לא פתרנו כל נושא, בסדר? לא פתרנו כל נושא

משה פסל:  נושא הדיור הוא בהחלט נמצא ברפורמה משמעותית

משה פסל:  הרחיב על המנכ"ל, יחד עם השר, שהיו פה בוועדה הקודמת

משה פסל:  הם הרחיבו ודיברו על זה, והנושא של דיור הוא בהחלט בפתרון רחב בהקשר הזה

עודד פורר: אוקיי, לסיכום רק תתייחס לנושא העלייה

משה פסל: אז לגבי נושא הקליטה

משה פסל:  בנושא העלייה, אני חושב שאני הראשון, ויתקן אותי מוטי, שאנחנו למעשה הראשונים שפנינו עם האפשרות והרעיון להביא בני מנשה ליישובי דרום צפון בהקשר החקלאי, של עבודה חקלאית

משה פסל:  עשינו עבודה רחבה מאוד ונפגשנו עם אנשים רבים גם שעבדו במשרד העלייה והקליטה בעבר, וגם בהווה, וגם מול הקהילות עצמן

משה פסל:  הגענו למסקנה שהפתרון של חקלאות, כרגע, בסדר? כרגע, בנקודת הזמן הזו בדרום, היא לא בקשב

משה פסל:  יכול להיות שיש מקום ספציפי, ונבדוק אותו, בסדר? נבדוק אותו, מדוע - - -     

עודד פורר: מה זאת אומרת לא בקשב? לא, זה מעניין אותי

עודד פורר:  מעניין אותי מה אמרו לכם

עודד פורר:  זאת אומרת, אין צורך בעובדים חקלאיים?     

משה פסל: לא, אמרו שיש צורך גדול מאוד

משה פסל:  הקשב שלהם, הקהילות שנמצאות בדרום, לבוא ולקלוט קהילה שיש לה הרבה מאוד צרכים והרבה מאוד אתגרים שצריך לטפל בהם מעבר לנושא התעסוקתי - - -     

עודד פורר: מול מי בדקתם?     

משה פסל: בדקנו מול שדות נגב, בדקנו מול שער הנגב

משה פסל:  בדקנו גם מול הקיבוץ הדתי, כדי שייתן את הפלטפורמה של הגיור והקליטה

עודד פורר: בדקתם מול עיריית נתיבות, למשל?     

משה פסל: עיריית נתיבות, גם

משה פסל:  דיברנו איתם על האופציה של מגורים בנתיבות ועבודה חקלאית

משה פסל:  הסיפור הזה, והפחד הגדול, ששוב, אני מודה, אני הבאתי את הרעיון, ויתקן אותי מוטי בדבריו אחר כך, הבאנו את הרעיון הזה ראשונים לשולחן, וככל שחקרנו והעמקנו בו הרגשנו שבא לברך ויוצא מקלל בהקשר הזה, בתקופה הזו

משה פסל:  שיש עבודה חקלאית, שהם לא יתפסו, חלילה, כעובדים זרים החברה הישראלית

פנינה תמנו: זה הסללה

משה פסל: אז אני אומר, החשש הזה הוא רחב

משה פסל:  אני לא רוצה לציין שמות של אנשים כי לא ביקשתי את רשותם, אבל אני אומר - - -     

עודד פורר: שים רגע בצד את נושא החקלאות

עודד פורר:  שנייה רגע

עודד פורר:  משה, יש פה שני אלמנטים

עודד פורר:  האחד הוא אלמנט העלייה

עודד פורר:  הוא ללא קשר לפתרונות תעסוקתיים; בין אם זה בחקלאות, בין אם זה בהיי-טק, בין אם זה ברפואה, בין אם זה בסיעוד – לא משנה בכלל

עודד פורר:  ללא קשר לפתרונות תעסוקתיים, החובה להעלות את אותם 5,000

עודד פורר:  הבקשה שלי ביוני 2023 הייתה לקדם החלטת ממשלה להעלאתם

עודד פורר:  באף אחת מהחלטות הממשלה שהעלו עד עכשיו את בני המנשה וגם קהילות אחרות לא צוין נושא תעסוקתי

עודד פורר:  זה לא קשור

עודד פורר:  הנושא התעסוקתי הוא אחד מסל הפתרונות

עודד פורר:  יכול להיות שיהיה פתרון כזה, יכול להיות שיהיה פתרון אחר, של קליטה

עודד פורר:  אבל, אני שואל מדוע לא לקדם החלטת ממשלה לגבי העלאתם עכשיו?     

משה פסל: אז זה בהמשך דבריי

משה פסל:  חשוב לי, קודם כול, לדבר על הנושא של הקליטה, כי אני שם על השולחן, ודיברנו על זה גם בוועדות הקודמות – נושא הקליטה - - -     

עודד פורר: נושא העלייה שלהם הוא מותנה קליטה?     

משה פסל: נושא הקליטה הוא אקוטי להצלחה של העלייה

עודד פורר: זה נכון לגבי כל עלייה

עודד פורר:  זה נכון לגבי כל עלייה

משה פסל: אנחנו עסוקים היום בתוכנית עלייה

ששון גואטה: בצפון בדקתם?     

משה פסל: כן, בדקנו גם בעמק המעיינות, עם הקיבוצים

משה פסל:  גם שם קיבלנו סירוב "לייט" בהקשר הזה

עודד פורר: השאלה היום היא האם יש רצון להעלות אותם בכלל, או שזה מותנה בזה שמישהו יסכים

עודד פורר:  זאת אומרת, הם עלייה שאנחנו בודקים קודם כול שיש מישהו שמסכים לקלוט אותם

עודד פורר:  זה לא קיים בשום עלייה אחרת

משה פסל: לא, לא

משה פסל:  אז יש, הרצון קיים

משה פסל:  אנחנו כבר עסוקים ועמלים על זה

עודד פורר: אני לא ראיתי החלטת ממשלה לגבי העלאתם

משה פסל: נכון, בלי החלטת ממשלה יש תוכנית

עודד פורר: צריך החלטת ממשלה בשביל זה

משה פסל: אנחנו מדברים על תקציב 2024, ובמסגרת תקציב 2024 אנחנו עסוקים בדבר הזה

פנינה תמנו: אני רוצה לומר משהו, ואני אומר דווקא כמי שמאוד מזוהה במאבקים נגד אפליה וגזענות, וכמובן הסרת פטרונות ומניעה מהסללה – אני לא הייתי רוצה לשמוע אתכם לגבי הפתרונות של החקלאות

פנינה תמנו:  אני חושבת שאסור לתייג קבוצה אחת כפתרונות לחקלאות

פנינה תמנו:  אני רוצה לשמוע את בני המנשה, שגם ככה סובלים מגזענות, אנחנו זוכרים את הסיפור של יואל וכל הדיבורים על "צ'יינה, צ'יינה" והזה

פנינה תמנו:  זה צריך לבוא מהם, מה הם רוצים

פנינה תמנו:  וזה צריך להיות פתוח לעוד אוכלוסיות

פנינה תמנו:  כי אם תגידו לי "כי הם עסקו בחקלאות" – אני לא יודעת, יכול להיות שעסקתם בחקלאות

פנינה תמנו:  גם יוצאי אתיופיה עסקו בחקלאות

פנינה תמנו:  הפתרון לא יכול להיות רק לבני המנשה

פנינה תמנו:  הם לא מחליפים, מה שנקרא, סליחה על הבוטות, את הפיליפינים של הישראליים

פנינה תמנו:       בואו

פנינה תמנו:  בואו נוריד את זה ונגיד את זה על השולחן – חס וחלילה שנהיה במקום הזה

פנינה תמנו:  ולכן גם אני מודה ליושב-הראש, שכשאני ראיתי שבצמד היה כתוב חקלאות, הוא מייד הסיר את השם של הדיון, והפתרונות צריכים להיות רחבים, לא רק חקלאות

ששון גואטה: כן, אבל, אם אפשר, אני אסביר לך משהו

ששון גואטה:  גם אנחנו, כשעלינו לארץ והביאו אותנו לגליל, הביאו אותנו, את יודעת, ליישב את הגליל ולתת פתרונות בכל מיני תחומי עבודה

ששון גואטה:  ולאט-לאט, זה שאנחנו מביאים אותם ומיישבים אותם, בואו נגיד, מביאים אותם בצפון ואנחנו רוצים להכניס אותם באיזה שוק עבודה מסוים באיזה תחום מסוים – זה לא אומר שמפה הם לא יכולים להתפתח

ששון גואטה:  וכן, בעזרת השם, הם ילמדו ויתפתחו וילכו לעוד מקצועות אחרים

פנינה תמנו: אתה יודע להבטיח לי שלא יתייחסו אליהם כאילו הם פיליפינים?     

ששון גואטה: ברור

ששון גואטה:  ברור

ששון גואטה:  אני רוצה להתייחס ליהודי כמו לפיליפיני? הוא אמר לי שהוא בדק בעמק המעיינות – אני חושב שצריך לעלות יותר צפונה

עודד פורר: בואו נשמע רגע, נמצא איתנו פה מנהל מו"פ בנגב, יעקב מוסקוביץ

יענקלה מוסקוביץ: אני אציג את עצמי בקצרה ואחר כך אני אגיד מה אני חושב על העניין הזה

יענקלה מוסקוביץ:  לי קוראים יענקלה מוסקוביץ, אני ממועצה אזורית רמת הנגב, אני מנהל המחקר של המועצה האזורית רמת הנגב, שהיא 20% משטח המדינה

יענקלה מוסקוביץ:  עיקר ההכנסות שלנו באזור הזה זה מחקלאות

יענקלה מוסקוביץ:  אנחנו מייצרים כמעט את כל מגווני המזון במדינת ישראל; אם זה בשר, חלב, ירקות – מה לא? הכל מגיע מהאזור שלנו

יענקלה מוסקוביץ:  אזור חקלאי מאוד גדול

יענקלה מוסקוביץ:  אני מדבר פה כעת גם בשם ראש המועצה, אנחנו היינו רוצים לקלוט את בני המנשה אצלנו כמונו

יענקלה מוסקוביץ:  לא פחות ולא יותר

יענקלה מוסקוביץ:  אני אומר את זה פה כהצהרה- אנחנו רוצים לקלוט אותם אצלנו

יענקלה מוסקוביץ:      ואני רוצה להרחיב יותר מזה

יענקלה מוסקוביץ:  דיבר איתי עודד אתמול, אני הבוקר פניתי לאחד החקלאים שלנו בבאר מילכה – אחד היישובים – כי אמרתי, אני אעשה שיעורי בית לפני שאני בא לישיבה, כי אני יודע שהוא הודי

יענקלה מוסקוביץ:  התקשרתי אליו, ואני מספר לו את הסיפור, הוא אומר לי "אני בצמרמורת"

יענקלה מוסקוביץ:  דרך אגב, זה אחד המשקים המצליחים שלנו

יענקלה מוסקוביץ:  קוראים לו צ'רי שרון

יענקלה מוסקוביץ:  אחד המשקים הכי זה

יענקלה מוסקוביץ:  הוא אומר לי "אני משם, המשפחה שלי הגיעה משם

יענקלה מוסקוביץ:  על מה אתה מדבר? אני עוד מעט מתעלף" הוא אומר לי

יענקלה מוסקוביץ:  "תביא אותם לפה, אתה לא יודע איך זה מרים את רמת הנגב

יענקלה מוסקוביץ:  עשרים קומות למעלה

יענקלה מוסקוביץ:  זה עושה לכם, זה האנשים הכי טובים שיש

יענקלה מוסקוביץ:  תביא אותם"

יענקלה מוסקוביץ:  אני פעם בשנה נוסע לשם, נפגש, היו לי דמעות בעיניים כששמעתי אותו מדבר

יענקלה מוסקוביץ:  זה לא נורמלי

יענקלה מוסקוביץ:      אנחנו רוצים לקלוט אותם אצלנו, ולא סתם לקלוט אותם

יענקלה מוסקוביץ:  נכון, אנחנו אזור חקלאי, הם יכולים להשתלב בחקלאות – אבל אנחנו רוצים ללמד אותם את החקלאות המתקדמת

יענקלה מוסקוביץ:  רוצים שהם יהיו כמו החקלאים שלנו

יענקלה מוסקוביץ:  יכול להיות שבהתחלה הם יעבדו וילמדו

יענקלה מוסקוביץ:  אני מביא מכל העולם סטודנטים לרמת הנגב ללמוד חקלאות

יענקלה מוסקוביץ:  הם באים, עובדים וגם לומדים, וחוזרים עם ההשכלה שלהם למדינות שלהם

יענקלה מוסקוביץ:  למה שלא נעשה עם בני המנשה? למה לא להרים את הכפפה הזאת, ונסייע לאנשים האלה שיהיו כמונו

יענקלה מוסקוביץ:  לא עובדים – שיהיו מתיישבים כמונו

פנינה תמנו: תיתן להם בית? תתנו להם אדמה?     

יענקלה מוסקוביץ: נכון, נכון

פנינה תמנו: אין בעיה, אז מי שרוצה, נשמע אותם

פנינה תמנו:  עוד מעט נשמע את צבי היקר

יענקלה מוסקוביץ: אני אגיד לך יותר מזה

יענקלה מוסקוביץ:  מבחינה סטטוטורית, באזור שלנו, בלב האזור שלנו יש מה שנקרא "ניצנה"

יענקלה מוסקוביץ:  "ניצנה" של הסוכנות היהודית

יענקלה מוסקוביץ:  ניצנה, הרי, רתומה לכל הנושא הזה של העלייה במשך שנים, גם מאתיופיה, גם מאזרח אירופה שהגיעו

יענקלה מוסקוביץ:  יש שם אולפנים, יש הכל

יענקלה מוסקוביץ:  למה לא לרתום גם את ניצנה לדבר הזה? ללמד אותם עברית

יענקלה מוסקוביץ:  עכשיו, יותר מזה, יש החלטה, ויש תב"ע כבר מאושרת להרחיב את ניצנה באופן משמעותי, ככה שמי שירצה לבנות את ביתו שם גם יוכל בהמשך לבנות את ביתו שם ולהתרחב, ולקבל שטחים חקלאיים והכל

יענקלה מוסקוביץ:  למה לא לעשות את זה לאנשים האלה? צריך לקחת אותם בכפפות של משי ולהרים את האירוע הזה כמה שיותר מהר

יענקלה מוסקוביץ:      אני אומר לך, המנכ"ל, אנחנו מוכנים להירתם בשיתוף אתכם

יענקלה מוסקוביץ:  לעשות כל מה שצריך כדי שהאירוע הזה יקרה

יענקלה מוסקוביץ:  תודה רבה

משה פסל: כל הכבוד

משה פסל:  שתדע לך, אני שמתי לשמוע את מה שאתה אומר

עודד פורר: אני רוצה מילה ממשרד החוץ – מה המצב שם כרגע?     

מיכל וילר טל: נכון להיום, הדיון הזה התקיים גם ביוני, כמו שציינת, כשהמהומות בעצם פרצו במאי

מיכל וילר טל:  וחשוב לציין שמדובר פה בהתפרצויות אלימות בין קבוצות אתניות שונות, וקהילת בני מנשה היא לא מטורגטת בגלל שהיא יהודית – היא גם כן נפגעת כנזק אגבי שקורה בין כל הקהילות שם

מיכל וילר טל:  אז זה לא משהו שיש לו מאפיינים אנטישמיים

מיכל וילר טל:  זה דבר ראשון

מיכל וילר טל:  זאת אומרת, היא אינה מטרה, והיא נקלעה למצב הזה כמו שאר המיעוטים

עודד פורר: השאלה אם היא בסכנה

עודד פורר:  זה לא משנה למה – השאלה אם היא בסכנה

מיכל וילר טל: היא כקהילה לא בסכנה יותר מבני מיעוטים אחרים אתננים שנמצאים באזור הזה

מיכל וילר טל:  חשוב לנו להדגיש את זה

עודד פורר: תראי, זה נכון גם לגבי אזורים אחרים שהם אזורי מלחמה, שכולם בסכנה

עודד פורר:  כמו, למשל, ניקח את אוקראינה; כשהמלחמה פרצה שם כולם היו בסכנה ועדיין אנחנו רצינו שמי שזכאי עלייה ואפשר להעלות אותו מאוקראינה לפה, שנעלה אותו לפה

עודד פורר:  זהו

מיכל וילר טל: אוקיי, אז אנחנו ממליצים באמת שהיוזמה לדון בהעלאת בני מנשה מהודו לישראל תתבצע בפרופיל תקשורתי וציבורי נמוך ככל האפשר

מיכל וילר טל:  היא לא תתקבל בעין יפה - - -     

עודד פורר: המלצתכם לא התקבלה מהסיבה הפשוטה – שזה בפרופיל ציבורי ותקשורתי נמוך כבר הרבה שנים ולא קורה כלום

מיכל וילר טל: אני רוצה לבקש רק לסיים את דבריי

עודד פורר: לא, סליחה, הסיפור הזה, אני מכיר אותו 11 שנה

עודד פורר:  11 שנה אני מכיר את הסיפור הזה

מיכל וילר טל: סליחה, אנחנו לא פוסלים את היוזמה, אנחנו מבקשים להתייחס - - -     

עודד פורר: זה לא היוזמה

עודד פורר:  גבירתי, לא, זאת לא היוזמה

מיכל וילר טל: שנייה אחת

מיכל וילר טל:  למדיניות החוץ של מדינת ישראל, יש לה גם קשרים אחרים עם הודו ולא רק - - -     

עודד פורר: יש לך קשרים למדינת ישראל עם הרבה מאוד מדינות בעולם

עודד פורר:  גם עם ארצות הברית וגם עם מדינות נוספות, ושם היא יודעת לעודד עלייה ולפעול כדי להעלות משם עולים

עודד פורר:  לא יכול להיות שקהילות שנמצאות בסכנה, ואתם יודעים מה? אני אגיד שיחד איתם יש לנו גם יהודים באתיופיה, וזכאי חוק שבות ואנשים שנמצאים שם שחיים במחנות ובצורה כבר לא ברורה הרבה מאוד שנים

פנינה תמנו: יש לכם שר חדש, נפנה אליו

עודד פורר: זה לא הגיוני

פנינה תמנו: תגישו דוח שיש שם סכנה – יביאו אותם עוד שבוע-שבועיים

עודד פורר: פשוט לא הגיוני

מיכל וילר טל: אני רק הייתי רוצה להמשיך את הדברים שלי, בבקשה

מיכל וילר טל:  ההמלצה הזאת לעשות את זה בפרופיל יחסית נמוך היא כדי למנוע איזושהי מתיחות עם הודו שאנחנו מתערבים בענייניה הפנימיים

מיכל וילר טל:  עכשיו, כרגע, בשלושת החודשים הקרובים יתחילו בחירות בהודו ואנחנו לא רוצים למצוא את עצמנו במצב כזה שאנחנו פועלים באופן כזה שלא משרת או כן משרת את הפוליטיקה הפנימית בהודו

מיכל וילר טל:  יחסי החוץ של מדינת ישראל הם מאוד חשובים, יש יחסים אסטרטגיים, שיתופי פעולה שלנו במגוון תחומים, לא רק בעת הנוכחית - - -     

פנינה תמנו: את שומעת את עצמך? את אומרת את זה על חשבון חייהם של יהודים

פנינה תמנו:  שנייה, שנייה

פנינה תמנו:  אתם, החובה שלכם זה גם להתריע

פנינה תמנו:  מדינת ישראל – יש לה קודם כול חובה לעם היהודי

פנינה תמנו:  לפני קשרי החוץ שלה

פנינה תמנו:  קודם כול חובה להצלת יהודים

פנינה תמנו:  אתם, יחד עם המל"ל, הייתם כבר צריכים לשים, להניח, על שולחן הממשלה ואצל השר על הדחיפות והנחיצות בהצלת הקהילה הזאת

פנינה תמנו:  ואני אומרת לך, ברגע שיהיה לך את המסמך הזה, אני רוצה לראות ששר האוצר לא ייתן את הכסף

פנינה תמנו:  אני ביצעתי כמה מבצעי חירום והמצב שלהם לא פחות חמור

פנינה תמנו:  לא פחות חמור, וגם שם היו רגישויות

פנינה תמנו:  היו רגישויות

פנינה תמנו:  ולקחנו את הסיכון

פנינה תמנו:  כי קודם כול הצלת יהודים

עודד פורר:  אגב, לדעתי, על עליית בני מנשה התקבלו כבר לפחות שלוש או ארבע החלטות ממשלה

עודד פורר:  או חמש

פנינה תמנו: כן

פנינה תמנו:  היה את אוקראינה, היה את אתיופיה, היה את יהודי תיגראי

פנינה תמנו:  היו מבצעי חירום שלקחו אחריות במשרד החוץ והניחו שולחן, כולל עם המל"ל, ותעלו אותם

פנינה תמנו:  מה קורה לכם?     

חמוטל רוגל פוקס: גבירתי ואדוני יושב-הראש הוועדה, אני רק מצטרפת בנושא הזה למיכל

חמוטל רוגל פוקס:  אני חמוטל רוגל פוקס, מנהלת מחלקת קהילות יהודיות במשרד החוץ

חמוטל רוגל פוקס:  אני מלווה מקרוב מאוד גם את הנושא שדיברת עליו באתיופיה וגם את נושא בני המנשה

חמוטל רוגל פוקס:  אני לא רוצה שיובן לא נכון – אנחנו נסייע בכל מה שנדרש בהעלאתם

חמוטל רוגל פוקס:  הסיפור של להוריד פרופיל תקשורתי אל מול הודו – להפך – הוא יכול לפגוע - - -     

עודד פורר: אני מבין את ההמלצה, אני מבין את האמירה הזו

עודד פורר:  ואני אומר לכם עוד פעם, אין לי בעניין הזה טענות אישיות כלפיכם

עודד פורר:  אבל, האמירה הזו של להוריד פרופיל הייתה נכונה לשעתה, והסיבה שאני לא מקבל אותה, ופה הטענות שלי הן לממשלת ישראל, כי כשאנחנו מורידים פרופיל ממשלת ישראל לא עושה כלום

עודד פורר:  לא נעים לי לומר, אבל ועדת המנכ"לים מתכנסת כי קבעתי דיון היום על עליית בני מנשה

עודד פורר:  וזו לא הפעם הראשונה

עודד פורר:  ואני לא רוצה לשתף אתכם בדיונים לא פומביים שעשינו על איך שהממשלה מתפקדת

עודד פורר:  אם אנחנו לא קובעים דיונים הממשלה לא זהה, בהרבה מאוד תחומים

עודד פורר:  צר לי

עודד פורר:  זה כולל 16 או 17 דיונים שעשיתי פה על אולפנים, למשל

עודד פורר:  כדי שיועילו בטובם לחתום על הסכם שכר משרד החינוך, משרד האוצר ומשרד העלייה והקליטה, כדי לסגור את הסוגייה הזו של האולפנים

פנינה תמנו: זה נחתם?     

עודד פורר: נחתם

עודד פורר:  אחרי שכופפנו פה את הידיים לכולם

חמוטל רוגל פוקס: אנחנו מברכים על היוזמה

חמוטל רוגל פוקס:  אנחנו רק רוצים להציף רגישות במסגרת - - -     

עודד פורר: בסדר

פנינה תמנו: עוד כמה זמן ייקח לכם לנסח מסמך שמתריע עם - - -     

חמוטל רוגל פוקס: יחסי החוץ עם מדינת ישראל

חמוטל רוגל פוקס:  תודה

פנינה תמנו: מה? מה תודה? אני שואלת אותך שאלה

פנינה תמנו:  אני רוצה לדעת מתי אתם מגבשים מסמך לשר החוץ ולשר הקליטה, שיבינו את המצב

פנינה תמנו:  זאת צריכה להיות ההנחיה שלך

פנינה תמנו:  אתם תבינו לאשורו – מה מצבם, כרגע, של הקהילה

פנינה תמנו:  כי בלי חוות הדעת המקצועית שלכם וחוות הדעת של המל"ל, כנראה הדחיפות לא תהיה באמת דחיפות

פנינה תמנו:  ואני חושבת שאתה, כמשנה, כמי שנציג פה של השר, אתם חייבים להבין את המצב ולפעול בהתאם

פנינה תמנו:  אם לא, שההיסטוריה תשפוט אתכם

עודד פורר: אוקיי, תודה

עודד פורר:  רצינו מבני הקהילה

עודד פורר:  נתחיל עם צבי, בבקשה

צבי חאוטה: אדוני, ראש ועדת העלייה והקליטה, עודד, שמחתי לראות שוב ושוב את הדאגה שלך לקדם את הקהילה החלשה הזאת

צבי חאוטה:  יש פה שתי נקודות: הראשונה היא עלייה וקליטה – יותר מידי מתעסקים בעלייה

צבי חאוטה:  יש עניין של הצלת נפש, יש מלחמה בהודו כבר יותר משבעה חודשים

צבי חאוטה:  הבוקר קיבלתי את הידיעה שהייתה פצצה במרחב של בית הכנסת של בני המנשה

צבי חאוטה:  אתמול בלילה נהרגו 6 אנשים

עודד פורר: מבני הקהילה?     

צבי חאוטה: כן, בני הקהילה לא יכלו לקבור אותם שבעה חודשים; רק שבוע שעבר קברו אותם

צבי חאוטה:  לצערנו

צבי חאוטה:  זה דבר אחד

צבי חאוטה:  הצלת נפש

צבי חאוטה:  זה מצב חירום

צבי חאוטה:  5,500 נותרו

צבי חאוטה:  אני לא מבקש, אני לא התפללתי לקדוש ברוך הוא ש-5,500 איש יגיעו מחר

צבי חאוטה:  אני מתחנן ואני מתפלל שיגיעו לפחות 700

צבי חאוטה:  1,000 איש לפחות בשנה

צבי חאוטה:  לזה אני מתפלל

צבי חאוטה:  אנחנו מתחילים שוב ושוב מ-0

עודד פורר: תתפלל ל-5,000

צבי חאוטה: בעזרת השם

צבי חאוטה:  קודם כול שיגיע אחד לפחות

עודד פורר: אני לא מצליח להבין מתי קבענו מכסות של יהודים בעלייה?     

צבי חאוטה: תוך שנה לפחות 1,000 איש יגיעו כבר, ואז נדבר על הקבוצה הבאה

צבי חאוטה:  זה מצב חירום

צבי חאוטה:       לגבי הורדת פרופיל - - -     

פנינה תמנו: בגלגול הבא אנחנו צריכים לבקש לא להיוולד לא יהודים שחורים ולא יהודים מלוכסנים

פנינה תמנו:  בושה וחרפה

פנינה תמנו:  בושה

פנינה תמנו:  אין לי דרך אחרת לומר

פנינה תמנו:  זה פשוט בושה

פנינה תמנו:  7

פנינה תמנו:  שבעה יהודים נהרגים בשבוע שעבר – אף אחד לא מדבר על זה

פנינה תמנו:  מה זה 5,500? מה זה? אתם צריכים לפעול עכשיו

צבי חאוטה: להוריד פרופיל נמוך – לפני שבע שנים פגשתי את שר הפנים של הודו, פגשתי את ראש הממשלה – לא אכפת להם שבני המנשה, 3 מיליון יעברו לכאן

צבי חאוטה:  לא אכפת להם

צבי חאוטה:  נכון, לעשות כל דבר בחוכמה

צבי חאוטה:  בפגישה עם שר החוץ, אלי כהן, לפני חודשיים, אמרתי אותו דבר

צבי חאוטה:  תהיה עלייה – זה מעשה חשוב

צבי חאוטה:  פה, הדבר השני – עלייה

צבי חאוטה:  עלייה טובה

צבי חאוטה:  ברוך השם, 5,000 כבר פה

צבי חאוטה:  בני מנשה חרוצים מאוד

צבי חאוטה:  האם ילכו לחקלאות או לא? לפי הניסיון בהודו, אני חושב שבין 40 ל-50 הם בעלי ניסיון בחקלאות

צבי חאוטה:  זה לא אומר שפה כולם ירצו לעבוד בתחום הזה

צבי חאוטה:  אני חושב שבני המנשה הם חרוצים, והאבטלה היא כמעט אפס

צבי חאוטה:  אני לא דואג על העבודה

צבי חאוטה:       בני המנשה שעולים, הם רוצים ללמוד איתנו, הם סומכים עלינו

צבי חאוטה:  אבל כל עוד אין עלייה, מדברים על 5,000, אלה שנותרו

צבי חאוטה:  אני שלם פה, ברוך השם, זה הבית שלי

צבי חאוטה:  זו המדינה שלי

צבי חאוטה:  ואלה שנותרו, ה-5,000, כל יום אין להם בתים

צבי חאוטה:  300, 500 משפחות שאין להן בתים

צבי חאוטה:  חורף, קר שם

צבי חאוטה:  יש מלחמה שם

צבי חאוטה:  מי מגן עליהם? אין צה"ל

צבי חאוטה:  אין צה"ל שם בהודו, במניפור

צבי חאוטה:  זה הצלת נפש

עודד פורר: תודה

צבי חאוטה: בואו נתחיל מ-1,000, ואז נדבר על עוד 1,000

פנינה תמנו: לא, לא

פנינה תמנו:  כל ה-5,000 צריכים לבוא, לא 1,000

צבי חאוטה: אבל, אנחנו מדברים בגדול על 5,000 ולא זז כלום

פנינה תמנו: כולם צריכים לבוא, ואנחנו נתחיל להפשיל שרוולים

פנינה תמנו:  עד עכשיו היינו מאוד נחמדים

עודד פורר: תודה רבה, צבי

עודד פורר:  אני רוצה לשאול רגע את משרד החוץ – אתם מכירים את הסיפור הזה בקהילה?      

מיכל וילר טל: זה הגיע אלינו ממש ברגעים אלה בסמס

מיכל וילר טל:  קיבלתי את זה כרגע

עודד פורר: עכשיו בדיון?     

מיכל וילר טל: כן, ממש כרגע בדיון

עודד פורר: עכשיו היא קיבלה את זה בסמס, שנהרגו 7 אנשים

פנינה תמנו: אתם צריכים להכין מסמך דחוף-דחוף עם המל"ל להעלות אותם

עודד פורר: טוב, את רצית גם, רחל

רחל לשם: שלום

רחל לשם:  אני רחל לשם, אני מתנדבת בקהילה מעל 20 שנה

רחל לשם:  היו שנים שפשוט העלו אותם בשקט-בשקט, שלא יהיה פה רעש, ולא יהיה שום דבר, אף אחד לא ידע

רחל לשם:  בשקט

רחל לשם:  100 בשנה, 150 בשנה

רחל לשם:  אני הייתי נוסעת בחופש הגודל, הייתי מורה, אני פנסיונרית היום, וזאת הייתה הקייטנה שלי – להיות איתם חודשיים; ללמד אותם עברית, ריקודי עם, שירים, לספר להם על ישראל, מה קורה בפוליטיקה

רחל לשם:  להכין אותם לקראת העלייה

רחל לשם:  לפני בדיוק עשרים שנה או 19 אחת הקבוצות שלי ממניפור, 240 איש, קיבלו אישור עלייה

רחל לשם:  מאוד מהר התארגנו, שכרנו, והכל בתרומות אישיות, שכרנו אולפנה גדולה בפרדס חנה, שהיו שם גם מגורים, בית כנסת, גם כיתות

רחל לשם:  אנשים טובים

רחל לשם:  רק אנשים טובים

רחל לשם:  שום איש מהממשלה, לא מהמשרדים – רק אנשים טובים לאורך הדרך עזרו לנו

עודד פורר: ברור, אבל בואו, אנחנו צריכים להתמקד בדיון

רחל לשם: ומה שאני אומרת זה שצריך פשוט לקחת את האנשים שיש להם איזשהו ניסיון עבודה עם בני מנשה ולרתום אותם

רחל לשם:  אנחנו נעזור

רחל לשם:  גם אם צריך בהתנדבות – נעזור

עודד פורר: תודה

פנינה תמנו: מה הבעיה העיקרית?     

עודד פורר: שנייה, אני אסביר לכם מה הבעיה

עודד פורר:  יש פה בעיה שהם לא מוגדרים יהודים על פי ההלכה, ולכן צריך החלטת ממשלה, ואז הם באים לכאן ועוברים גיור בדיוק כמו - - -     

פנינה תמנו: שלושה חודשים

פנינה תמנו:  הרב עובדיה יוסף קבע

עודד פורר: הוא קבע שהם מזרע ישראל

פנינה תמנו: מזרע ישראל והם צריכים לעבור גיור

פנינה תמנו:  הם באים, הם מתגיירים - - -     

עידית בלאושטיין: סליחה, הרבנות צריכה להחליט כל פעם שהם באים

עודד פורר: כל פעם החלטה

עודד פורר:  אני רוצה לתת לחבר הכנסת לשעבר, מוטי יוגב, לפני רשות האוכלוסין

עודד פורר:  בבקשה, מוטי

מוטי יוגב: ראשית, תודה רבה על זימון הדיון ליושב-ראש הוועדה, עודד, ולחברי הכנסת שמשתתפים פה באכפתיות

מוטי יוגב:  ואני חושב, אם אני אהיה מאוד החלטי, מעבר לכך שהעליות כולן הן חמצן של מדינת ישראל, מכל הגלויות

מוטי יוגב:  הפוך מהמערכון של אורי זוהר ואריך איינשטיין, למדתי שכל מי שזכה לעלות מחויב להעלות את היתר, במחויבות גדולה

מוטי יוגב:  אני רוצה להגיד כמה נקודות קצרות, ואתה נגעת, עודד, במשפטים האחרונים שלך, והרעיון של החקלאות הוא באמת של הסמנכ"ל

מוטי יוגב:  אני התלהבתי ממנו

עודד פורר: גם אני מתלהב ממנו

עודד פורר:  אני אומר לכם עוד פעם, אני לא רואה את זה - - -     

מוטי יוגב: אני לא שם, אני רוצה לרדת מזה

מוטי יוגב:  אני מסכים עם פנינה

פנינה תמנו: בזהירות, בזהירות

עודד פורר: זאת אופציה

פנינה תמנו: כמו שאמר, לא כולם בטוח רוצים

עודד פורר: מוטי, זאת אופציה

עודד פורר:  זאת אופציה

מוטי יוגב: לגמרי, לגמרי

מוטי יוגב:  לכן, אני מסכים עם שניכם בעניין

מוטי יוגב:       אני רוצה לומר כך: אחד, אני חושב שהמהות של הוועדה הזאת, וגם אני שמח ממה שאמר המשנה למנכ"ל, שאיך להגיד? "Go"

מוטי יוגב:  להגיד "Go"

מוטי יוגב:  והתביעה צריכה להיות מתי מביאים את זה כנוסח והחלטת ממשלה

מוטי יוגב:  אחרי החלטת ממשלה, שלב ב', זה כל העניין של היכן

מוטי יוגב:  אז נילחץ יותר ב-היכן

מוטי יוגב:  יש לנו את החודשיים-שלושה לבחון את ההיכן, במציאות המורכבת של ישראל

מוטי יוגב:  וההיכן הזה יכול להיות פתוח

עודד פורר: זה נכון

מוטי יוגב: משפט אחרון של פרמטרים, שכן צריכים להיות מובנים פה, ואני לא שולל שום מקום, במובנים של לבחון אותו – הפרמטרים של דיור, שפה ותעסוקה, יש כן הכרח, בגלל החלטת הדיור המלא, והם מקבלים אותה באהבה, הם מקבלים אותה באהבה כי הם מתים לחזור לארץ

מוטי יוגב:  ומדובר באותם שרשומים בספרי קהילות כי הם מקיימים אורח חיים יהודי, במובנים שהם מקיימים

מוטי יוגב:      יש פה גם כפרמטר את הרבנות, יש פה, בוודאי, את המל"ל ואת משרד החוץ, שאף אחד לא ישים את הרגל שלו

מוטי יוגב:  ואת כל משרדי הממשלה; החינוך ואחרים

מוטי יוגב:  אבל זה, צריך את החלטת הממשלה ל-"Go", ואת עבודת המטה ל-היכן

עודד פורר: חד משמעית

עודד פורר:  אני רק אגיד, חבר הכנסת לשעבר יוגב, הסיבה שאני כן שמתי עוד פעם, אמרתי שיש גם אופציה שנוגעת בהקשר הזה של עלייה ליישובים חקלאיים, בסדר? ליישובים חקלאיים

עודד פורר:  כי עד עכשיו העלו אותם כל פעם לערים, לא העלו אותם ליישובים חקלאיים

עודד פורר:  העלו אותם לערים

עודד פורר:  והעלייה ליישובים חקלאיים, דווקא מתוך איזושהי כמיהה של אנשים שמבינים, חבר'ה, בהרבה מאוד מובנים אנחנו נכנסים להליך של בנייה מחדש בעולם הזה

עודד פורר:  העולם הזה של החקלאות הוא עולם עצום ברמה הבינלאומית מבחינת פתרון למשבר מזון

עודד פורר:  ומדינת ישראל יודעת לתת פתרונות

עודד פורר:  ודווקא בבנייה הזאת אפשר לקחת חלק ברמה כזו ש- - -     

פנינה תמנו: אולי אם נותנים להם בית, אם נותנים להם משק

עודד פורר: הכול, הכול, בסדר

פנינה תמנו: אינטגרציה

עודד פורר: אני מבקש דבר כזה, ונמצא פה חבר הכנסת גואטה

עודד פורר:  יש לנו מהדרום גם את יענקלה, ויש את חבר הכנסת גואטה, מהצפון – גם בצפון ישנם יישובים חקלאיים שישמחו לקלוט קהילות

עודד פורר:  זה גם נכון בהיבט של עלייה קהילתית

עודד פורר:  סיפור קצר; אני, כשהייתי מנכ"ל משרד העלייה והקליטה, עצרתי בביקור במועצה אזורית חבל אילות

עודד פורר:  שאלתי אותם, עכשיו אני רואה את העשייה וזה, היישובים לא גדלו

עודד פורר:  קטורה, אליפז, זה – לא גדלו שנים

עודד פורר:  למה? אני אומר, אם היו מביאים בתים, אנשים היו באים

עודד פורר:  יצאנו לפרויקט – "בית ראשון במולדת" – חידשנו אותו

עודד פורר:  משרד החקלאות עזר לי קצת אז בתקציב, אז שר החקלאות היה יאיר שמיר

עודד פורר:  אמרתי שאני אביא לפה 15 קרווילות

עודד פורר:  שמנו 15 קרווילות כמחסני קליטה

עודד פורר:  אני מניח שאת מכירה את זה

עודד פורר:  כי עד היום הפרויקט הזה עובד בכל שנה

עודד פורר:  ומכל העולם מגיעים, אגב

עודד פורר:  מכל העולם

עודד פורר:  מארצות הברית, מרוסיה, מקנדה, מאתיופיה

עודד פורר:  מכל העולם מגיעים

יענקלה מוסקוביץ: הוא עדיין עובד אצלנו גם במועצה

עודד פורר: כל שנה נכנסים לתקופה מסוימת

עודד פורר:  בדרך כלל שליש מאלה שהגיעו גם נקלטים בקהילות, ושני-שליש אחרים מוצאים את עצמם הולכים לקהילות אחרות

פנינה תמנו: לא, "בית ראשון במולדת זה בלי אתיופים ובני מנשה

עודד פורר: לא, לא

עודד פורר:  הגיעו גם לשם

עודד פורר:  לא בני מנשה, אתיופים הגיעו

עודד פורר:  כן, כן

יענקלה מוסקוביץ: אז הגיע הזמן

פנינה תמנו: נכון

עודד פורר: ואני חושב שבמובן הזה, אם יש הירתמות, לפחות מחלק מהיישובים החקלאיים, זה בעיני, צריך לנצל את ההזדמנות הזו

עודד פורר:  אני מסכים עם מוטי שחייבים החלטת ממשלה על הלאה

עודד פורר:  זה פעם אחת

עודד פורר:  אבל, כשהממשלה מקבלת את ההחלטה הזו היא צריכה לדעת שיש פה קהילות שאומרות "אנחנו רוצות לקלוט"

עודד פורר:  לא רק נוף הגליל, קריית ארבע וטבריה

עודד פורר:  לא רק שם

עודד פורר:  לא

עודד פורר:  יש קהילות שאומרות "בואו, אנחנו פתוחים, אנחנו רוצים לחבק את הקהילה הזו, ושיבואו"

עודד פורר:  ואז, בהיבט הזה של ההצעות שאתה הצעת, יענקלה, זה נכון גם לבני המנשה שנמצאים כאן היום

עודד פורר:  והם עדיין במעמד של עולים

עודד פורר:  אז בסדר, גם אם מישהו גר היום בקריית שמונה והוא ירצה לעבור לאחד היישובים החקלאיים בצפון או בדרום ולהגיד "אני רוצה" – זאת אופציה

פנינה תמנו: זאת אופציה – היא סיבה על השולחן, אבל? אתם מדברים על זה, אבל באמת הייתי רוצה לדעת אם זה משהו שהוא ישים, שכבר אפשר לתת להם דיור, למי שרוצה? וכבר אפשר לעבור? לא הבנתי

עודד פורר: אותי מה שמעניין לשמוע, יש פה נציג של הקהילות בארצות הברית

עודד פורר:  דני, איפה אתם, אני יודע שלמשל בעלייה מאתיופיה הפדרציות היו מאוד-מאוד דומיננטות וסייעו המון

דני ווזנר: כן, לא היינו כל כך מעורבים בנושא

דני ווזנר:  נשמח ללמוד

דני ווזנר:  אנחנו עובדים מול הסוכנות בכל העניינים האלה, ותומכים - - -     

עודד פורר: אני חושב שחשוב שתיכנסו לעניין הזה

עודד פורר:  זאת קהילה שזקוקה לתמיכה הזו

עודד פורר:  אלמוג מהסוכנות היהודית, בבקשה

אלמוג מוסקוביץ: תודה

אלמוג מוסקוביץ:  שלום לכולם, תודה על ההזדמנות

אלמוג מוסקוביץ:  ואני מצטער, כמובן, שלא יכולתי להשתתף פיזית

אלמוג מוסקוביץ:  אני כן אתייחס בשתי נקודות בקצרה; אחת לגבי העלייה – אז הסוכנות באמת הייתה, הינה ותהייה בעד העלאתם של שבט מנשה

אלמוג מוסקוביץ:  בפעם האחרונה שהיה גורם רשמי מטעם המדינה אצל השבט בהודו זה משלחת שגם הסוכנות הייתה שותפה בה, אני גם לקחתי בה חלק

אלמוג מוסקוביץ:  ואנחנו כסוכנות בעצם נכונים לסייע בכל מהלך שיקרה בדבר הזה

אלמוג מוסקוביץ:  ויותר מזה, וזו נקודה שחשובה לציון – הסוכנות גם הביעה בעבר נכונות לסייע בתהליך של הבדיקה ותיעדוף של העולים

אלמוג מוסקוביץ:  היה, הרי, את הסיפור עם הרשימות בין הגופים השונים

אלמוג מוסקוביץ:  ואנחנו נכונים לבצע את זה גם כיום, ככל שנתבקש וככל שיהיה צורך

אלמוג מוסקוביץ:      לגבי הסוגייה של החקלאות, גם אנחנו רואים את הפוטנציאל, ואני אגיד – המסוכן – של הסללה

אלמוג מוסקוביץ:  ולכן, כן חשבנו על מספר עקרונות לתוכנית, בהנחה והיא תצא לפועל

אלמוג מוסקוביץ:  עקרון ראשון הוא שבעצם התוכנית תכלול כמובן את מסלולי השטח והליקוט, אבל גם להוסיף מקצועות נוספים בחקלאות, כמו מכונאות, ניהול של פרויקטים, ניהול של עובדים וכדומה

אלמוג מוסקוביץ:  לא רק התעסקות בליקוט של ירקות, אלא באמת לפתח אותם למקצועות נוספים

עודד פורר: אגב, סליחה רגע, אני רק אציין שכל עולה זכאי לסיוע בתואר ראשון

עודד פורר:  ואפשר לצרף פה את הפקולטה לחקלאות

עודד פורר:  ובתוך הפקולטה לחקלאות הם יכולים להיות משולבים כבר עם נקודות זכות לתואר אקדמי

פנינה תמנו: מה עם לימודי עברית ומעטפת לילדים?      

דני ווזנר: אז זה מוביל אותי לנקודה השנייה: שצריך לדאוג באמת, לא לשים את זה כתנאי

דני ווזנר:  אני מסכים עם הדברים שיושב-ראש הוועדה אמר, אבל כן לדאוג, לפחות כמה שיותר מראש, שהתוכנית תהיה מקיפה ולא תתעסק רק בחקלאות, גם אם זה אומר לימודים, דיור, פרויקטורים, ליווי ומעטפת קליטה באמת כמה שיותר רחבה ומיטבית

דני ווזנר:  לאור האתגרים שאנחנו יודים שיש להם בקליטה פה בישראל

דני ווזנר:  כמו שכבר ציינו פה – לפזר את השבט ואת העולים במספר מקומות, לא רק בעוטף

דני ווזנר:  גם חקלאות בצפון, גם אולי במרכז

דני ווזנר:  עמק המעיינות, כמו שציינו

דני ווזנר:  ונקודה אחרונה, כמובן, לא לכפות את התוכנית, זאת אומרת, לא להתנות את העלייה ואת החבר'ה שיאושרו לעלות רק בכפוף להשתתפות בתוכנית, אלא רק באמת מי שרוצה

דני ווזנר:  לתת את זה כאופציה

פנינה תמנו: כמה כסף אתם שמים בקליטתם של בני המנשה? עכשיו, דווקא, דני גם נמצא איתנו

פנינה תמנו:  אני אומרת לכם, ואני אומרת את זה במילים חריפות – גם המוסדות הלאומיים נכשלים פה

פנינה תמנו:  העם היהודי ויהדות התפוצות, שבמאת תורמים כל כך הרבה, לא היו רוצים לדעת שיש קבוצה בתוך עם ישראל שהיא כל כך מקופחת

פנינה תמנו:  גם מבחינת הממשלה, שלא משווה את התנאים

פנינה תמנו:  והייתי רוצה, אדוני יושב-הראש, שנשמע את הדיור

פנינה תמנו:  בעיני, זה אקוטי

פנינה תמנו:  כי אני הגעתי לכמה בתים – 7 נפשות בשני חדרים

פנינה תמנו:  זה המצב

פנינה תמנו:  כל מיני, באמת, אני לא יודעת איך המדינה לא עוזרת בזה

פנינה תמנו:      ואני שואלת, בסוף, לא מדובר בכסף גדול – קהילה מאוד-מאוד קטנה, אפשר להרים

פנינה תמנו:  וכמה כסף אתם שמים?     

דני ווזנר: אוקיי, אז אני אומר, הסוכנות, לפחות בעבר או בשנים האחרונות, בעשרים השנים האחרונות הסוכנות כמעט לא הייתה שותפה בכל הסוגייה שקשורה לשבט המנשה

דני ווזנר:  רק בשנתיים האחרונות החלה החלטת ממשלה, בתקופה שלך כשרה, אז הסוכנות באמת התחילה להיות מעורבת וגם שמה סכומים

דני ווזנר:  השתתפה בהחלטות של הממשלה

פנינה תמנו: קטנים

פנינה תמנו:  זה סכומים מאוד קטנים

פנינה תמנו:  אתם לא באמת צריכים אישור

פנינה תמנו:  כשהסוכנות רוצה להיות מעורבת, וכשהיא רוצה להיות שותפה בקליטה

פנינה תמנו:  מה זה שותפה? היא יודעת לעשות קליטת עולים באופן עצמאי

פנינה תמנו:  ואני חושבת שאתם צריכים להתחיל להגדיל את התקציבים שלכם

עודד פורר: טוב, תודה

עודד פורר:  אני רוצה לשמוע את רשות האוכלוסין רק בהיבט של החלטת ממשלה, בתהליך, איפה אתם?     

דסי צנגן: בעצם, המסגרת שדרכה מגיעים בני המנשה לישראל זה באמת בהחלטות ממשלה, ולא לפי חוק השבות

דסי צנגן:  החלטת הממשלה המנחה בעניין הזה זה החלטת ממשלה 2447 מ-2007, שקבעה שהבאת קבוצות לשם דיור בישראל צריכה להיות מוגשת על ידי שר הפנים ולקבל את אישור הממשלה

דסי צנגן:  ובדרך הזאת באמת אושרו בעשור האחרון, כלומר, בין 2012 ל-2021, התקבלו 5 החלטות ממשלה כאלה

עודד פורר: כמה עולים סך הכול, את יודעת להגיד?     

דסי צנגן: סדר גודל של 4,000

עודד פורר: בסך הכול? את מדברת רק על בני המנשה או גם על יוצאי אתיופיה?     

דסי צנגן: לא, בני המנשה

פנינה תמנו: הם יודעים לתפעל את זה מאוד מהר, בסוכנות

עודד פורר: אוקיי, תודה

דסי צנגן: עכשיו, באמת, בגלל שזה הבאת קבוצות לשם דיור, אז לרוב החלטת ממשלה מתחילה בזה שנשלחת משלחת מטעם הרבנים הראשיים אל הקהילה שם, הם מעבירים רשימה של - - -     

עודד פורר: הקהילה שם כבר מוכרת? כולל רישומים, כולל - - -     

דסי צנגן: לא, לא

דסי צנגן:  הם מעבירים לצורך העברת רשימה של מי שלדעתם ראויים לגיור, ואז החלטת ממשלה היא בהתאם לזה

פנינה תמנו: הייתה כבר, לדעתי, משלחת

עודד פורר: כן, בבקשה, עידית

עידית בלאושטיין: כן, תודה רבה, כבוד יושב-הראש, וחברת הכנסת פנינה תמנו שטה, שאת דיברת על ההשתתפות של המוסדות הלאומיים

עידית בלאושטיין:  אני רוצה להגיד שבעשרים השנים האחרונות, מי שהעלה את בני המנשה השיג את התרומות ואת הכסף כדי להעלות אותם, רק בתקופה של אלמוג – מוסקוביץ' עכשיו אמר – שאת השגת שהסוכנות היהודית תשתתף; לפני כן אנחנו מימנו את כל העלאת בני מנשה

עידית בלאושטיין:  זה היה מעמותת "שבי ישראל", השגנו את הכסף לעלייה שלהם

פנינה תמנו: אז זו הייתה פעם ראשונה שהממשלה השתתפה, בפעם האחרונה שעלו? ה-850?     

עידית בלאושטיין: כן, כן

עידית בלאושטיין:  זה הייתה הפעם הראשונה שהסוכנות היהודית שיתפה בחמישים - - -     

פנינה תמנו: זה לא הסוכנות, זה היה משרד הקליטה

פנינה תמנו:  אותם שלחנו להתלוות כדי שיתחילו להיכנס לתמונה

פנינה תמנו:  כן

עידית בלאושטיין: כבוד חברת הכנסת, עמותת "שבי ישראל" מימנה את כל הכרטיסים

עידית בלאושטיין:  רק בתקופה שלך השגת שהסוכנות היהודית תממן חמישים אחוזים

פנינה תמנו: אוקיי

פנינה תמנו:  מה הבעיה? יש לכם רשימות עכשיו?     

עידית בלאושטיין: כן, יש הכול

עידית בלאושטיין:  הכול מוכן

עודד פורר: טוב, בואו נסכם

עידית בלאושטיין: רשימות

עידית בלאושטיין:  עשינו כבר וראיינו

פנינה תמנו: הרבנות אישרה?     

עידית בלאושטיין: לא, הרבנות לא אישרה

עידית בלאושטיין:  אבל, כן, עם הרב מנחם ציון, שאושר על ידי הרבנות הראשית, כבר עשינו ראיונות בזום, כי אי אפשר לנסוע לשם

עידית בלאושטיין:  עשינו 1,400 ראיונות, כבר מוכנים

עידית בלאושטיין:  יש כמעט 900 או 1,000 שהם כבר מסווגים כהכי מוכנים

עידית בלאושטיין:  הכול מוכן

עידית בלאושטיין:  חסר רק החלטת ממשלה

עודד פורר: ברור, החלטת ממשלה

עודד פורר:  תודה

עודד פורר:  לפני סיכום, חבר הכנסת, ששון גואטה

ששון גואטה: שמע, אני בפעם הראשונה נחשף לזה

ששון גואטה:  איתך דיברתי לפני זה על הנושא, ונחשפתי, ואהבתי לשמוע שיש מקומות שמוכנים לקלוט

ששון גואטה:  ואני, באמת, כמו שאני מוכן להיות איתך ולהירתם לנושא ולמצוא את הפתרונות

ששון גואטה:  כי אני חושב שיש פתרונות, ואני חושב שצריך ואפשר להביא אותם לגליל ולמושבים, וגם לרמת הגולן וגם לנגב

ששון גואטה:  ולא חסר לאן להביא אותם

ששון גואטה:  והם יכולים לעבוד גם בחקלאות ובעוד הרבה דברים אחרים

ששון גואטה:  ואני חושב שהרעיון הוא טוב, שאולי באמת הפעם נביא אותם אלינו למועצות האזוריות

ששון גואטה:  אני נציג המועצות האזוריות – אולי נצרף אותם, נביא אותם לקהילה של המועצות האזוריות

ששון גואטה:      והפרויקט שמקודם יושב-הראש פה דיבר הוא פרויקט שהוא יכול להצליח

ששון גואטה:  ואני אומר לך שאני מתחייב, גם מידע שלי, שיש פתרונות של הקליטה של כל החבר'ה האלה

ששון גואטה:  שאני אישית מוכן להצטרף אליכם ולעבור ראש רשות ועוד ראש רשות ונמצא, ופה נביא כמות כזאת

ששון גואטה:  אני חושב שזו משימה לאומית להביא את החבר'ה האלה לפה, אם נהרגים שם

יענקלה מוסקוביץ: אתה לא צריך לחפש הרבה – הנה, מצאת

ששון גואטה: יש

ששון גואטה:  גם אני

ששון גואטה:  הנה, אני אומר לך, אנחנו במעלה יוסף גם נשמח לקלוט

עודד פורר: יריבו על הקליטה עוד

עודד פורר:  בבקשה, חברת הכנסת תמנו שטה

פנינה תמנו: אז באמת לסיכום, תודה על הדיון הזה

פנינה תמנו:  אני חושבת שכנראה צריך לעשות רצף דיונים גם על הסוגייה הזאת, כי כמו שאמרת, אתה כל פעם צריך לכנס את הוועדה כדי שדברים יתחילו לרוץ בתוך הממשלה

פנינה תמנו:  אני חושבת שהדבר הדחוף והאקוטי הוא שקודם כול משרד החוץ יתאר לאשורו את המצב של הקהילה, יחד עם המל"ל, וידעו להעביר את זה הלאה למשרד הקליטה

פנינה תמנו:  נמצא כאן המשנה למנכ"ל

פנינה תמנו:  אין לכם זמן ואין לכם פריווילגיה, ואין לכם בכלל את הסמכות להתעכב עם הנושא הזה

פנינה תמנו:  בשום פנים ואופן

פנינה תמנו:       ואני מאמינה שאם אנחנו רואים שזה לא נפתר בשבועיים הקרובים אנחנו נתחיל גם להפשיל שרוולים, אנחנו כנבחרי ציבור

פנינה תמנו:  לא נשב בשקט

פנינה תמנו:  אני חושבת שמשרד הקליטה, ואני אומרת את זה בצער, בשנה האחרונה פועל נגד העולים

פנינה תמנו:  לא בכל תחום

פנינה תמנו:  כן, כן – עצרתם את העלייה מאתיופיה, עצרתם את העלייה מבני המנשה, עצרתם את העלייה מרוסיה, ככה אומר לי גם עודד

פנינה תמנו:  מה נסגר? אתם אמונים להביא לפה עלייה

פנינה תמנו:  אבל, אנחנו לא נוותר, ואני אומרת לך, אני אישית לא אוותר כשמדובר באפליית יהודים או זרע ישראל שכביכול לא מהמעגל של היהודים

פנינה תמנו:  ככה זה נראה

פנינה תמנו:  אתה חייב להבין

פנינה תמנו:  כן

פנינה תמנו:  אל תעשה לי פרצופים

פנינה תמנו:  כי      אם היו שם את בני המשפחה שלך הייתם מעלים אותם אתמול ולפני חודש ולפני חודשיים

פנינה תמנו:  אני יודעת מה זה

פנינה תמנו:  אני, אם אני זורקת ככה, זה לא כי אני קמה בבוקר ואני אוהבת להיות בתוך האנרגיה הזאת, זה כי אני יודעת מה זה להיות יהודים שלא רוצים להעלות אותם לישראל

פנינה תמנו:  זה כי אני יודעת את זה

פנינה תמנו:  ואתה שמעת את הדברים שלי בפעם הקודמת, ויצאתי מפה דומעת

פנינה תמנו:  אתם צריכים להתכנס מהר לתוכנית חירום

פנינה תמנו:  במיוחד שיש לנו עכשיו שר חוץ, ישראל כץ, שהיה שותף לעלייה שלהם כשר אוצר ועזר לי להביא את התקציב

פנינה תמנו:      אז אני גם לך, דני, קוראת – תיכנסו לתמונה

פנינה תמנו:  מה לעשות? כמו שהכנסת דוחפת את הממשלה, גם הפדרציות יודעות לדחוף את הממשלה, ולראות איפה אתם יכולים לסייע להם

פנינה תמנו:  ובעזרת השם, אולי ביחד נוכיח לבני הקהילה של בני המנשה, לאחים ולאחיות שלנו, שהם לא לבד

פנינה תמנו:  ואתם באמת לא לבד

פנינה תמנו:  תודה

ששון גואטה: עוד משהו, אני חייב

ששון גואטה:  יושב-הראש ואני היינו במרוקו, שמענו סיפורים על העלייה שם

ששון גואטה:  אז אמרו לנו שבהתחלה במרוקו, סיפרו לנו שבהתחלה אמרו "בואו נעלה את הצעירים", ואחר כך כל פעם לאט-לאט העלו, ואז מצאנו שם באיזה בית כנסת חדרים כאלה, ואמרו לנו "אתם יודעים מה זה החדרים?", אתה זוכר במרקש? אמרתם "בטח, שם למדו תורה"

ששון גואטה:  אז אומרים לי "פה, זה החבר'ה המבוגרים ששלחו את הילדים שלהם ולא היה מי שיטפל בהם, אז הם היו בקהילה"

ששון גואטה:  שמו אותם בחדרים כאלה שבהם הם היו חיים והיו מטפלים בהם

ששון גואטה:  אבל, אנחנו מדברים פה על שישים שנה אחורה

ששון גואטה:  אנחנו מדינת ישראל, הרבה יותר חזקה, הרבה יותר עוצמתית

ששון גואטה:      ואני לא, אני חדש כחבר כנסת, אני לא מבין איך אנחנו לא דואגים לכל יהודי בעולם שיהיה בטוח, ושיבוא למדינת ישראל, שהיא מדינה יהודית

ששון גואטה:  אין

ששון גואטה:  אני לא מבין את זה

עודד פורר: חד משמעית

עודד פורר:  תודה

עודד פורר:  אני רוצה לסכם את הדיון

עודד פורר:  ראשית, אני חושב שזאת שערורייה שב-28 ביוני 2023 פנינו לשר העלייה, לשר החינוך ולשר הרווחה בעניין עליית בני המנשה, בשני נושאים קריטיים: האחד זה השוואת התנאים; השני זה קידום החלטת ממשלה לעלייה נוכח הסכנה שנמצאים בה בני הקהילה

עודד פורר:  זה לא לפני שלושה שבועות

עודד פורר:  זה לפני יותר מחצי שנה

עודד פורר:  לפני יותר מחצי שנה מדברים על קהילה בסכנה

עודד פורר:  זאת בושה וחרפה למדינת ישראל

עודד פורר:  זאת בושה וחרפה לממשלת ישראל, לכל הממשלה, לכל מי שנוגע בעניין

עודד פורר:  צריך להתבייש שיש קהילה שנמצאת בסכנה, ומתעלמים מזה

עודד פורר:  זה בלתי מתקבל על הדעת

עודד פורר:  זאת שערורייה שאין כדוגמתה

עודד פורר:  לא פחות מזה

עודד פורר:  לא פחות מזה

עודד פורר:       והעובדה שאנחנו מבקשים שיטפלו בקהילה שנמצאת כאן, שהיא קהילה קטנה – כל מה שעשיתם בוועדה זה להיפגש פעמיים? מה הבקשה הייתה? להשוות את התנאים, לייצר השוואת תנאים

עודד פורר:  פעם אחת

עודד פורר:  אני לא יודע בשביל מה צריך ועדה בכלל

עודד פורר:  לא יודע בשביל מה צריך ועדה

עודד פורר:  מוסיפים את התקציב שנדרש לטובת קליטת הקהילה איפה שנכשלנו בתחילת הדרך

עודד פורר:  כי נכשלנו בקליטה שלהם

עודד פורר:      לגבי מה צריך לעשות עכשיו: אין שאלה לגבי העובדה שהקהילה הזאת היא קהילה שנמצאת בסיכון וממשלת ישראל צריכה לפעול

עודד פורר:  עכשיו, ממשלת ישראל לא תפעל? אני אשגע אתכם

עודד פורר:  אני מודיע לכם שאני אשגע אתכם

עודד פורר:  תקנו, תבקשו, לא יודע למי אין אישורי כניסה קבועים לכנסת – תבקשו אישורי כניסה קבועים לכנסת

עודד פורר:  אנחנו ניפגש פה פעם בשבוע

עודד פורר:  פעם בשבוע נשב פה, נעבור על מה עשיתם או לא עשיתם על החלטת הממשלה

עודד פורר:  החלטת ממשלה על עליית בני מנשה תגיע

עודד פורר:  תהיה

עודד פורר:  אין בכלל בעניין הזה שאלה

עודד פורר:      עכשיו, בתוך כך אפשר לבנות גם תוכנית שהיא תוכנית של אפשרויות תעסוקתיות לקליטה במסגרת עלייה תעסוקתית, שכבר תוך כדי תהליך העלייה מציעים להם כמה אפשרויות שם

עודד פורר:  אפשרויות תעסוקה בכל מיני מקצועות

עודד פורר:  אחד מהם זה בהיבט של "בית ראשון במולדת" בחקלאות ובענפים

עודד פורר:  צריך להבין שחקלאות זה עולם ומלואו – יש תעשייה מסביב, יש מחקר מסביב, יש אקדמיה מסביב

עודד פורר:  זה עולם ומלואו

עודד פורר:       ולכן, אני מבקש, אם אתה רוצה להירתם לעניין, חבר הכנסת גואטה, אני אשמח אם תעשו פגישה יחד עם מוסקוביץ'

עודד פורר:  אתה מהצפון, אתה אחראי על הנושא הזה של המועצות האזוריות

עודד פורר:  אז עם המועצות האזוריות בדרום

עודד פורר:  תיפגשו יחד עם משה, יחד עם הסוכנות, עם אלמוג

עודד פורר:  תייצרו איזושהי אופציה שתוצע כאופציה למי שרוצה לקחת חלק בעניין הזה

עודד פורר:  בין אם הוא נמצא כאן ובין אם הוא יגיע לכאן כעולה

עודד פורר:  כולל איזה אופציות של קליטה קהילתית קיימות במועצות האזוריות

עודד פורר:  כי הקליטה הקהילתית דורשת בית ספר דתי, ודורשת כל מיני התאמות בגלל ההקשר של הגיור

עודד פורר:  אז גם כאן, יש מועצות אזוריות שמתאימות לזה

עודד פורר:  אני אבקש שיצטרף לפגישה גם צבי, כן

עודד פורר:  תשבו, תכינו משהו

עודד פורר:  תחזרו אלינו בעוד שבועיים ותגידו איפה אתם עומדים

עודד פורר:  אנחנו, בסוף אנחנו נכתוב את החלטת הממשלה לממשלה, אין לי שום בעיה

עודד פורר:  עוד שבועיים

עודד פורר:  מתי אתם נפגשים בטבריה? אז תפגשו בטבריה ואז

עודד פורר:      "בית ראשון במולדת" – בשנות התשעים, כשהייתה עלייה גדולה מברית המועצות לשעבר, שר השיכון; אריק שרון, שר הרווחה היה אז אלי ישי, שר הפנים היה אריה דרעי – יצרו, בחתימה של שר, אפשרות להשתמש במבנים חקלאיים שאינם חקלאיים שאינם בשימוש חקלאי, להסב אותם למגורים בזמניים

עודד פורר:  עשו את זה עם הוראת שעה חמש שנים פלוס חמש שנים

עודד פורר:  ובאוטומט יצרו בכל היישובים החקלאיים, בכל המושבים, עוד יחידות דיור

עודד פורר:      אגב, חלק מהעולים האלה, פגשתי את חלקם, עוד האריכו שנים

עודד פורר:  עד גיל 90 ומשהו, חיו עד לא מזמן ביחידות כאלה

עודד פורר:  אפשרו להם להמשיך לחיות באותה יחידה במשק חקלאי

עודד פורר:  עכשיו, המבנים האלה, צריך להבין שהמקום הוא מופר מבחינה תכנונית

עודד פורר:  אי אפשר לעשות בו משהו אחר

עודד פורר:  עכשיו, זה גם ייתן למושבים וליישובים, ולמועצות האזוריות, פריחה במובן של כניסה של אנשים לתוך המועצות האלה

עודד פורר:  זה גם נותן את פתרון הדיור באופן מיידי

עודד פורר:  אני מודיע לך שבעלי המשקים, בשביל לעשות את התהליך הזה, הם ישפצו בעצמם

עודד פורר:  הם לא צריכים מכם כסף

עודד פורר:  תנו להם את ההיתר לקחת ולהסב, אני יודע, מבנה חקלאי ישן למגורים, יחידה של 50-70 מטר – הם עושים את זה

עודד פורר:  זה בעיקר במושבים, יותר מאשר בקיבוצים, אבל גם בקיבוצים יכולים לעשות את זה

עודד פורר:      זה למצוא את הפתרון לדיור

עודד פורר:  יש לך בית ראשון במולדת

עודד פורר:  אתה עושה את זה בקלות במושבים בצפון ובמושבים בדרום

עודד פורר:  בלי שום בעיה

עודד פורר:  ובמסגרת הזאת, אני חושב שאנחנו יכולים לענות כאן על כמה מצוות ביחד; גם על עלייה, גם על יישוב הארץ, גם על הצלת נפשות

עודד פורר:  וצריך להבין שאנחנו עוסקים פה בהצלת נפשות

עודד פורר:  לכן, אני, מבחינתי, הסיפור הזה הוא דחוף

עודד פורר:       אנחנו בתוך שבועיים, יום רביעי ה-17 בינואר, נקיים דיון מעקב

עודד פורר:  אנחנו ניפגש פה

עודד פורר:  תודה רבה, הישיבה נעולה